**JELGAVAS PILSĒTAS PAŠVALDĪBAS 2021.GADA 25.FEBRUĀRA**

**SAISTOŠO NOTEIKUMU NR.21-6 “GROZĪJUMI JELGAVAS PILSĒTAS PAŠVALDĪBAS 2016.GADA 18.FEBRUĀRA SAISTOŠAJOS NOTEIKUMOS NR.16-7 “PAR JELGAVAS PILSĒTAS PAŠVALDĪBAS LĪDZFINANSĒJUMU DAUDZDZĪVOKĻU DZĪVOJAMĀM MĀJĀM PIESAISTĪTO ZEMESGABALU LABIEKĀRTOŠANAI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Šobrīd Jelgavas pilsētas pašvaldības 2016.gada 18.februāra saistošajos noteikumos Nr. 16-7 „Par Jelgavas pilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” (turpmāk – Noteikumi) paredzēts, ka pašvaldības līdzfinansējumu prioritārā secībā var piešķirt šādiem labiekārtošanas darbiem: lietus ūdens novadīšanas sistēmas un atkritumu konteineru novietošanas laukumu izbūvei, pārbūvei vai atjaunošanai vai lietus ūdens novadīšanas sistēmas izbūvei, pārbūvei vai atjaunošanai.  Lai nodrošinātu efektīvāku atkritumu apsaimniekošanu un atbalstītu katras daudzdzīvokļu dzīvojamās mājas atkritumu konteineru novietnes izbūvi un nodrošinātu Jelgavas pilsētā vienota atkritumu konteineru novietošanas laukumu koncepta ievērošanu, nepieciešams veikt grozījumus Noteikumos, paredzot lielāku pašvaldības līdzfinansējuma apmēru atkritumu konteineru novietošanas laukumu izbūvei, pārbūvei vai atjaunošanai un mainot pašvaldības līdzfinansējuma saņemšanas prioritāro secību. |
| 2. Īss projekta satura izklāsts | Noteikumos paredzēts pašvaldības līdzfinansējums līdz 80% no atkritumu konteineru novietošanas laukuma izbūves, pārbūves vai atjaunošanas izmaksām, nepārsniedzot 20 000,00 *euro*, ja atkritumu konteineru novietošanas laukuma izbūves, pārbūves vai atjaunošanas realizācijā izmantots pašvaldības izstrādāts atkritumu konteineru novietošanas laukuma tipveida koncepts.  Grozīta pašvaldības līdzfinansējuma saņemšanas prioritārā secība. Turpmāk pēc pieteikumiem, kuros paredzēta lietus ūdens novadīšanas sistēmas un atkritumu konteineru novietošanas laukumu izbūve, pārbūve vai atjaunošana, par prioritāriem tiek uzskatīti pieteikumi, kuros paredzēti noteikumu 6.6.apakšpunktā norādītie labiekārtošanas darbi, t.i., atkritumu konteineru novietošanas laukumu izbūve, pārbūve vai atjaunošana.  Noteikumu 5.punkts papildināts ar 5.3.apakšpunktu, kā arī veikti grozījumi 18.3., 18.4., 18.5. un 18.6. apakšpunktā.  Saistošo noteikumu tekstā vārdi „interneta mājas lapa” (attiecīgā locījumā) aizstāti ar vārdiem „tīmekļa vietne” (attiecīgā locījumā). |
| 3.Informācija par plānoto projekta ietekmi uz pašvaldības budžetu | Pašvaldība katram kalendārajam gadam budžetā nosaka finanšu līdzekļus līdzfinansējuma piešķiršanai dzīvojamo māju piesaistīto zemesgabalu labiekārtošanai. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Saistošajos noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi Saistošajos noteikumos nemaina administratīvās procedūras pēc būtības. Pašvaldības komisija izvērtē pieteikumus par pašvaldības līdzfinansējuma piešķiršanu dzīvojamai mājai piesaistītā zemesgabala labiekārtošanai. |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš